hotchpotch/miracl-hf-unified huggingface dataset:
สภาผู้แทนราษฎรพม่า
สภาผู้แทนราษฎรพม่า (, "Pyithu Hluttaw") เป็นสภาล่างในรัฐสภาแห่งสหภาพ สภานิติบัญญัติระบบสองสภาของประเทศพม่า ซึ่งประกอบด้วยสมาชิก 440 คนในจำนวนนี้ 330 คนได้รับการเลือกตั้งโดยตรงและ 110 คนได้รับการแต่งตั้งจากกองทัพพม่า หลังจากการเลือกตั้งทั่วไป พ.ศ. 2553 ฉ่วย มาน ได้รับเลือกตั้งเป็นประธานสภาผู้แทนราษฎรคนแรก การเลือกตั้งของปิตู ฮลุตตอว์ครั้งล่าสุด ถูกจัดขึ้นในเดือนพฤศจิกายน พ.ศ. 2558 ในการประชุมครั้งแรกในวันที่ 1 กุมภาพันธ์ พ.ศ. 2559 วิน มยินต์และทคุน มยัตได้รับการเลือกตั้งเป็นประธานและรองประธานปิตู ฮลุตตอว์
การส่งผู้ร้ายข้ามแดน
การส่งผู้ร้ายข้ามแดน () เป็นกระบวนการอย่างเป็นทางการซึ่งประเทศหนึ่งส่งส่งตัวผู้ต้องสงสัยหรือผู้ต้องโทษไปประเทศอื่น การส่งผู้ร้ายข้ามแดนปกติมีสนธิสัญญาระหว่างประเทศวางระเบียบ เมื่อกฎหมายบังคับให้ส่งผู้ร้ายข้ามแดน เช่น ในระหว่างเขตอำนาจต่ำกว่าชาติ มโนทัศน์นี้ทั่วไปอาจรู้จักว่า การส่งผู้ร้ายข้ามรัฐ (rendition) เป็นกลไกโบราณ สืบย้อนไปถึงศตวรรษที่ 13 ก่อนคริสตกาล เมื่อฟาโรห์อียิปต์ แรเมซีสที่ 2 ทรงเจรจาสนธิสัญญาการส่งผู้ร้ายข้ามแดนกับพระมหากษัตริย์ฮิตไทต์ ฮัททูซิลีที่ 3
รัฐเอกราช (รัฐที่ขอ) ตรงแบบยื่นคำขออย่างเป็นทางการต่อรัฐเอกราชอีกรัฐหนึ่ง (รัฐที่ถูกขอ) ผ่านกระบวนการส่งผู้ร้ายข้ามแดน หากพบผู้หลบหนีคดีอาญาในดินแดนขอรัฐที่ถูกขอ แล้วรัฐที่ถูกขออาจจับกุมผู้หลบหนีคดีอาญาและทำให้ผู้นั้นอยู่ใต้บังคับแห่งกระบวนการส่งผู้ร้ายข้ามแดน กระบวนการส่งผู้ร้ายข้ามแดนที่จะใช้กับผู้หลบหนีคดีอาญานั้นขึ้นอยู่กับกฎหมายและการปฏิบัติของรัฐที่ถูกขอ
รายชื่อแม่น้ำของยูกันดา
รายชื่อต่อไปนี้เป็นรายชื่อแม่น้ำและลำธารในประเทศยูกันดา
แม่น้ำAchwa
แม่น้ำKabi - แม่น้ำKager - แม่น้ำKatonga - แม่น้ำKazinga Channel - แม่น้ำKidepo
แม่น้ำLamia - แม่น้ำLugogo
แม่น้ำMayanja
แม่น้ำไนล์ - แม่น้ำNkusi
แม่น้ำOkot - แม่น้ำOra
แม่น้ำPagerVictoria Nile
White Nile
รายชื่อแม่น้ำของประเทศกาบอง
รายชื่อต่อไปนี้เป็นรายชื่อแม่น้ำและลำธารในประเทศกาบอง
แม่น้ำAïna
แม่น้ำBouenguidi
แม่น้ำIvindo
แม่น้ำKomo
Lekoni - แม่น้ำLolo - แม่น้ำLéconi
แม่้น้ำMbeya - แม่น้ำMpassa - แม่น้ำMuni
แม่น้ำNgounie - แม่น้ำNtem - แม่น้ำNyanga
แม่น้ำOgooué
แม่น้ำSebe
แม่น้ำZadié
โรงเรียนวัดธรรมจริยาภิรมย์
โรงเรียนวัดธรรมจริยาภิรมย์ สังกัดกองการมัธยมศึกษา กรมสามัญศึกษา กระทรวงศึกษาธิการ ตั้งอยู่ในที่ดินของวัดธรรมจริยาภิรมย์ ตำบลหลักสาม อำเภอบ้านแพ้ว จังหวัดสมุทรสาครทางด้านทิศใต้ของวัดมีเนื้อที่ ๙ ไร่ ๒ งาน เปิดทำการสอนเมื่อวันที่ ๑๗ พฤษภาคม พ.ศ. ๒๕๐๐ โดยมีพระครูสุนทรธรรมวาที เจ้าอาวาสวัดธรรมจริยาภิรมย์ ( ท่านดำรงตำแหน่งเจ้าคณะอำเภอ ) เป็นผู้อุปการะโรงเรียน ในระยะแรกของการเปิดสอนได้อาศัยโรงเรียนปริยัติธรรม “เบญจนารี” ซึ่งตั้งอยู่หน้าวัดเป็นที่เรียน
สีประจำโรงเรียน
เขียว – ขาว
ขนาดโรงเรียนวัดธรรมจริยาภิรมย์ มีเนื้อที่ 9 ไร่ 2 งาน ซึ่งเป็นพื้นเนื้อที่ของพื้นที่วัดธรรมจริยาภิรมย์ มีอาคารเรียนและอาคารประกอบดังนี้
1. อาคารเรียน 
แบบ 218,318 ค,318 ป,318ล./30,หรือ 318 ชื่ออื่นๆ
สร้างเมื่อ พ.ศ. 2526
2. อาคารเรียน 
แบบ 424ล.,424ล.(พิเศษ),424ค.,หรือ424อื่นๆ
สร้างเมื่อ พ.ศ. 2539
3. อาคารอเนกประสงค์ 
แบบ อาคารหอประชุม 100/27
สร้างเมื่อ พ.ศ. 2538
4. อาคารอเนกประสงค์ 
แบบ อาคารโรงฝึกงาน 102/27
สร้างเมื่อ พ.ศ. 2530
5. อาคารอเนกประสงค์ 
แบบ อาคารโรงฝึกงาน 204/27
สร้างเมื่อ พ.ศ. 2534
โรงเรียนวัดธรรมจริยาภิรมย์ ตั้งอยู่เลขที่ 71 หมู่ 1 ตำบลหลักสามอำเภอบ้านแพ้ว จังหวัดสมุทรสาคร รหัสไปรษณีย์ 74120
https://data.bopp-obec.info/web/index_view_kk_sch.php?School_ID=1074590119&page=kk_sch
https://www.facebook.com/permalink.php?story_fbid=159574354110076&id=159314860802692
แซรอสดวงอาทิตย์ที่ 148
แซรอสชุดที่ 148 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 75 ครั้ง ซึ่งชุดแซรอสที่ 148 ประกอบไปด้วยสุริยุปราคาบางส่วน 20 ครั้ง สุริยุปราคาวงแหวน 2 ครั้ง สุริยุปราคาผสม 1 ครั้ง สุริยุปราคาเต็มดวง 40 ครั้ง และสุริยุปราคาบางส่วน 12 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1653 – ค.ศ. 2987 กินเวลาทั้งสิ้น 1334.23 ปี
รางวัลสตาร์พิคส์ ครั้งที่ 10 ประจำปี พ.ศ. 2555
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
ลิงกวาฟรังกาโนวา
ลิงกวาฟรังกาโนวา (Lingua Franca Nova) หรือ เอเลเฟน (Elefen) เป็นภาษาประดิษฐ์ช่วยในการสื่อสาร โดย ดร. C. George Boeree อาจารย์มหาวิทยาลัย Shippensburg รัฐเพนซิลเวเนีย เมื่อปี พ.ศ. 2508 โดยมีรากศัพท์มาจากภาษากลุ่มโรมานซ์ ภาษาฝรั่งเศส ภาษาอิตาลี ภาษาโปรตุเกส ภาษาสเปน และภาษากาตาลา โครงสร้างไวยากรณ์ได้ตัดทอนมากจากภาษาครีโอลตระกูลโรมานซ์
http://elefen.org/ เว็บไซต์ประชาสัมพันธ์ภาษาลิงกวาฟรังกาโนวา
ลุทซ์ กราฟ ชเวรีน ฟ็อน โครซิค
โยฮันน์ ลูทวิช "ลุทซ์" กราฟ ชเวรีน ฟ็อน โครซิค () มีชื่อเมื่อเกิดว่า โยฮัน ลูทวิช ฟ็อน โครซิค () และเป็นที่รู้จักในชื่อ ลุทซ์ ฟ็อน โครซิค (; 22 สิงหาคม ค.ศ. 1887 – 4 มีนาคม ค.ศ. 1977) เป็นข้าราชการชั้นผู้ใหญ่ชาวเยอรมัน ผู้ที่รับตำแหน่งรัฐมนตรีว่าการกระทรวงการคลังเยอรมนีตั้งแต่ปี ค.ศ. 1932–1945 และนายกรัฐมนตรีเยอรมนีโดยพฤตินัยในเดือนพฤษภาคม ค.ศ. 1945
ด้วยความเป็นนักอนุรักษ์นิยมที่ไม่เข้าข้างฝ่ายใด เขาได้รับการแต่งตั้งจากทางจดหมายโดยฟรันทซ์ ฟ็อน พาเพินในปี ค.ศ. 1932 ตามที่ร้องขอจากประธานาธิบดี เพาล์ ฟ็อน ฮินเดินบวร์ค เขายังคงทำงานอยู่ในสำนักงานภายใต้ควร์ท ฟ็อน ชไลเชอร์และอดอล์ฟ ฮิตเลอร์ เขาและกระทรวงของเขาได้มีส่วนเกี่ยวข้องกับการประหัตรประหารต่อชาวยิวในเยอรมันและยุโรป รวมทั้งการขโมยทรัพย์สินจากพวกเขา และการฟอกเงิน ในช่วงปี ค.ศ. 1945 ภายหลังการกระทำอัตวินิบาตกรรมของฮิตเลอร์ และได้รับมอบหมายให้เขาเป็นผู้สืบทอดต่อจากโยเซ็ฟ เกิบเบิลส์ เขายังคงทำหน้าที่เป็น"ผู้นำคณะรัฐมนตรี"ของรัฐบาลเฟล็นส์บวร์คที่มีช่วงเวลาสั้นของประธานาธิบดี คาร์ล เดอนิทซ์ ชเวรีน ฟ็อน โครซิคยังคงทำงานในสำนักงานของกระทรวงการต่างประเทศและกระทรวงการคลังในรัฐบาลเฉพาะกาลซึ่งได้ควบคุมเพียงเล็กน้อย พื้นที่เยอรมนีที่ถูกหดเล็กลง เนื่องจากการโจมตีเข้ารุกอย่างรวดเร็วของกองกำลังฝ่ายสัมพันธมิตรซึ่งท้ายที่สุดก็ได้ถูกล้มล้างและเข้าจับกุมเหล่าสมาชิก
นอกจากอดอล์ฟ ฮิตเลอร์แล้ว ชเวรีน ฟ็อน โครซิคและวิลเฮ็ล์ม ฟริคเป็นเพียงสมาชิกของคณะรัฐมนตรีไรซ์ที่สามที่ทำหน้าที่อย่างต่อเนื่องนับตั้งแต่ฮิตเลอร์ได้รับการแต่งตั้งเป็นนายกรัฐมนตรีจนกระทั่งถึงการอสัญกรรม โดยได้รับการปูนบำเหน็จด้วยเหรียญทองเครื่องหมายพรรคนาซี(Golden Party Badge) จากอดอล์ฟ ฮิตเลอร์ ได้มอบให้เพื่อเป็นเกียรติแก่เขา เมื่อวันที่ 30 มกราคม ค.ศ. 1937 เขาได้กลายเป็นสมาชิกของพรรคนาซี(หมายเลขสมาชิก: 3,805,231) เขายังได้เข้าร่วมสถานศึกษากฎหมายเยอรมันในปี ค.ศ. 1937
ในปี ค.ศ. 1949 ที่การพิจารณาคดีคณะรัฐมนตรี เขาได้ถูกตัดสินว่ามีความผิดในข้อหาอาชญากรรมสงครามและถูกตัดสินให้ลงโทษจำคุกเป็นเวลา 10 ปี; คำตัดสินของเขาได้ถูกเปลี่ยนและได้รับการปล่อยตัวในปี ค.ศ. 1951 เขาได้ทำงานเป็นนักเขียนและนักเขียนข่าวการเมืองในภายหลัง
ออลเทิร์นเอต
ออลเทิร์นเอต () เป็นดูโอแนวเรฟจากอังกฤษ ประกอบด้วยสมาชิก มาร์ก อาร์เชอร์ และ คริส พีต พวกเขาเป็นที่รู้จักกันดีในช่วงยุคทศวรรษที่ 1990 แต่ละเพลงเน้นเสียงเบสไลน์ที่หนัก พวกเขาสวมหน้ากากกับแต่งตัวด้วยชุดสงครามเคมีที่มักจะปรากฏในบนเวทีและมิวสิกวิดีโอเช่นเพลง "Evapor-8" ออลเทิร์นเอตเซ็นสัญญากับค่ายเพลงในเมืองเบอร์มิงแฮม Network Records
กำลังความมั่นคงแห่งชาติปาเลสไตน์
กำลังความมั่นคงแห่งชาติปาเลสไตน์ (NSF) () เป็นกำลังกึ่งทหารของรัฐปาเลสไตน์. ในส่วนของหน่วยรักษาความปลอดภัยประธานาธิบดี เป็นกองกำลังผสม ไม่ได้ขึ้นตรงต่อกำลังความมั่นคงแห่งชาติ.
ภายหลังจากการลงนามข้อตกลงกรุงออสโล, กองกำลังต่างๆที่ประจำการในพื้นที่ควบคุมขององค์การปลดปล่อยปาเลสไตน์. อยู่ภายใต้การบังคับบัญชาของหน่วยความมั่นคงปาเลสไตน์ เมื่อ ค.ศ. 2003.
กำลังความมั่นคงแห่งชาติ มีหน้าที่รักษาความปลอดภัยประธานาธิบดี นอกเหนือจากการรักษาความสงบเรียบร้อยภายใน ภายใต้การบังคับใช้กฎหมาย.
ก่อนการปฏิรูปโครงสร้าง ค.ศ. 2003-2005, กองกำลังต่างๆของหน่วยความมั่นคง ขึ้นตรงต่อประธานาธิบดี ยัสเซอร์ อาราฟัต. รวมถึงกองกำลังสาธารณะ (สำนักข่าวกรองแห่งชาติ และ กองทัพตำรวจพลเรือน) ประจำการที่ฉนวนกาซา ภายใต้การบังคับบัญชาของ นาศิร ยูซุฟ เมื่อ ค.ศ. 1995:
1.
2.
3.
4.
5.
6.
7.
8.
9.
10.
11.
12.
13.
14.
15.
ณุศรา ประวันณา
นุศรา ประวันณา หรือ หลิน เกิดเมื่อวันที่ 20 พฤศจิกายน พ.ศ. 2519 เป็นนักแสดงชาวไทย เข้สู่วงการบันเทิงจากการประกวด The Boy Model Contest เธอมีชื่อเสียงจากการเป็นนางเอกในภาพยนตร์เรื่อง เสียดาย ซึ่งเป็นผลงานชิ้นแรกของเธอ จากการชักชวนของผู้ช่วยผู้กับกันภาพยนตร์เรื่องเสียดาย
นอกจากนี้ยังมีผลงานอื่นๆตามมาได้แก่ ถ่ายแบบนิตยสารวัยรุ่น และแสดงละครโทรทัศน์ เช่น เพลิงบุญ, จากวันนี้ไป ให้เธอคนเดียว, ปีหนึ่งเพื่อนกัน และวัน(อัศจรรย์)ของผม, หนุ่มทิพย์, รักประกาศิต และละครเรื่อง แรงเงา เป็นต้น ปัจจุบันยังคงมีผลงานในวงการบันเทิงอย่างต่อเนื่อง
เธอเคยออกอัลบั้มเพลงลูกทุ่งภายใต้สังกัดยูทู เรคคอร์ด ในขณะออกอัลบั้มนั้นได้ใช้ชื่อ หลิน พัชร์พิชา ปวันรักษ์พงศ์ ออกอัลบั้มจำนวน 1 ชุด ร่วมกับ ดวงตา คงทอง, ลิซ่า ไปรพิศ และ จิ้งหรีดขาว วงศ์เทวัญ ชื่ออัลบั้มว่า "ช่อมาลี 4 ใบเถา" ในปีพ.ศ. 2546
เทศบาลตำบลม่วงสามสิบ
เทศบาลตำบลม่วงสามสิบ เป็นองค์กรปกครองส่วนท้องถิ่นประเภทเทศบาลตำบล อยู่ในเขตพื้นที่อำเภอม่วงสามสิบ จังหวัดอุบลราชธานี
ตำบลม่วงสามสิบ เดิมเป็นหมู่บ้านชื่อ "บ้านม่วง" โดยในปี พ.ศ. 2458 สมัยยุคกรุงรัตนโกสินทร์ พระวิภาคพนจกิจได้หาสถานที่ก่อสร้างอำเภอเกษมสีมา และพาราชการเดินทางมาพักแรมที่โคกดอนยูง (ปัจจุบันเป็นหมู่บ้านหนึ่งในตำบลม่วงสามสิบ) ชาวบ้านม่วงทราบข่าวจึงได้ออกไปต้อนรับและมอบที่ดินแปลงหนึ่งให้เป็นที่ตั้งอำเภอในพื้นที่บ้านม่วง และได้เปลี่ยนชื่อเป็น "อำเภอม่วงสามสิบ" ตามชื่อหมู่บ้านและได้ตั้งบ้านม่วงขึ้นเป็นตำบล และขยายพื้นที่การปกครองออกเป็น 12 หมู่บ้านจนถึงปัจจุบัน
สโมสรฟุตบอลมหาวิทยาลัยวงษ์ชวลิตกุล
สโมสรฟุตบอลมหาวิทยาลัยวงษ์ชวลิตกุล หรือชื่อที่ใช้ในการแข่งขันในรายการของสมาคมฟุตบอลแห่งประเทศไทยว่า สมาคมศิษย์เก่ามหาวิทยาลัยวงษ์ชวลิตกุล เป็นสโมสรฟุตบอลระดับสมัครเล่นในประเทศไทย ตั้งอยู่ที่ตำบลบ้านเกาะ อำเภอเมือง จังหวัดนครราชสีมา ปัจจุบันลงแข่งขันในระดับไทยแลนด์ อเมเจอร์ลีก
โดยสมาคมศิษย์เก่ามหาวิทยาลัยวงษ์ชวลิตกุล เคยคว้ารางวัลชนะเลิศฟุตบอลชิงถ้วยพระราชทานประเภท ง. ประจำปี 2556 และได้ตำแหน่งรองชนะเลิศ ฟุตบอลดิวิชัน 3 ฤดูกาล 2559 กลุ่มภาคกลาง
ปี พ.ศ. 2551 มหาวิทยาลัยวงษ์ชวลิตกุล ได้ก่อตั้งทีมฟุตบอลของมหาวิทยาลัยขึ้นเพื่อใช้ในการแข่งขันฟุตบอลระดับมหาวิทยาลัย และส่งทีมเข้าร่วมการแข่งขันฟุตบอลระดับสมัครเล่นของสมาคมฟุตบอลแห่งประเทศไทยอย่างฟุตบอลชิงถ้วยพระราชทานประเภท ง. โดยใช้ชื่อในการแข่งขันว่า สมาคมศิษย์เก่ามหาวิทยาลัยวงษ์ชวลิตกุล
สโมสรส่งทีมเข้าร่วมการแข่งขันฟุตบอลรายการของสมาคมฟุตบอลแห่งประเทศไทยเป็นครั้งแรกในฟุตบอลถ้วยพระราชทาน ง 2551/52 โดยปีแรกที่เข้าร่วมแข่งขันสโมสรสามารถผ่านเข้าไปถึงรอบรองชนะเลิศ ก่อนจะแพ้ให้กับมหาวิทยาลัยเกริก และในนัดชิงอันดับ 3 สโมสรแพ้ให้กับ สมาคมประมงอำเภอแหลมสิงห์ 0–2 ทำให้ได้อันดับ 4 ไปครองในฤดูกาลแรก พร้อมกับได้สิทธิเลื่อนชั้นขึ้นไปแข่งฟุตบอลชิงถ้วยพระราชทานประเภท ค. ในฤดูกาลถัดไป
ในการแข่งขันฟุตบอลถ้วยพระราชทาน ค. 2552/53 สมาคมศิษย์เก่ามหาวิทยาลัยวงษ์ชวลิตกุล ที่เพิ่งเลื่อนชั้นขึ้นมา สามารถผ่านเข้าไปถึงรอบก่อนรองชนะเลิศ ก่อนจะแพ้ให้กับโรงเรียนอัสสัมชัญ ศรีราชา 2–1 ตกรอบไปในที่สุด
ต่อมาในการแข่งขันฟุตบอลชิงถ้วยพระราชทาน ค. ประจำปี 2553 สโมสรผ่านเข้าถึงรอบก่อนรองชนะเลิศได้อีกครั้ง และแพ้ให้กับสมาคมกีฬาพนักงานไดชิน กรุ๊ป 0–1
ในการแข่งขันฟุตบอลชิงถ้วยพระราชทานประเภท ค. ประจำปี 2554/55 สโมสรทำผลงานได้อย่างย่ำแย่ โดยตกรอบแรกและได้อันดับสุดท้ายของกลุ่ม ทำให้ต้องตกชั้นเป็นครั้งแรก
หลังสโมสรตกชั้นลงมาจากถ้วย ค. การแข่งขันฟุตบอลถ้วยพระราชทาน ง 2556 สโมสรประสบความสำเร็จเมื่อผ่านเข้าไปถึงรอบชิงชนะเลิศ ไปพบกับสโมสรฟุตบอลเชียงราย วันเดอร์ โดยในการแข่งขันรอบชิงชนะเลิศที่สนามราชมังคลากีฬาสถาน สโมสรสามารถเอาชนะไปได้ 2–1 คว้าแชมป์ฟุตบอลถ้วยพระราชทานประเภท ง. ไปครอง พร้อมกับได้สิทธิเลื่อนชั้นกลับขึ้นไปแข่งขันในฟุตบอลชิงถ้วยพระราชทานประเภท ค. อีกครั้งหนึ่ง โดยนับเป็นแชมป์แรกของสโมสรในรายการฟุตบอลที่จัดขึ้นโดยสมาคมฟุตบอลแห่งประเทศไทย
รัฐสภาแห่งสหภาพ
รัฐสภาแห่งสหภาพ (, ) เป็นสภาระดับชาติระบบสองสภาของประเทศพม่า (หรือเป็นที่รู้จักกันในชื่อสาธารณรัฐแห่งสหภาพพม่า) ซึ่งตั้งขึ้นตามรัฐธรรมนูญ พ.ศ. 2551 ปยีดองซุลุตอประกอบด้วยสภาสองสภา คือ สภาชนชาติ (อะมโยตาลุตอ) 224 ที่นั่งบนสภา และสภาผู้แทนราษฎร (ปยีตุลุตอ) 440 ที่นั่งบนสภา
แต่ละภูมิภาคและรัฐจะมีการบริหารและมีการเลือกตั้งสภาท้องถิ่นของตัวเอง คือ ลุตอแห่งภูมิภาค (สภาแห่งภูมิภาค) หรือลุตอแห่งรัฐ (สภาแห่งรัฐ)
สมาชิกของปยีดองซุลุตอทั้งสองได้รับการเลือกตั้งในการเลือกตั้งทั่วไปในประเทศพม่าในวันที่ 8 พฤศจิกายน พ.ศ. 2558 เมื่อวันที่ 16 มีนาคม พ.ศ. 2555 สมาชิกรัฐสภาตัดสินใจให้ปยีดองซุลุตอเข้าร่วมสหภาพรัฐสภาอีกครั้ง
แลร์คันดัลสตาดีโอน
แลร์คันดัลสตาดีโอน () เป็นสนามฟุตบอลแบบเป็นที่นั่งทั้งหมด ตั้งอยู่ในเมืองแลร์คันดัล ในทรอนด์เฮม ประเทศนอร์เวย์ เป็นสนามเหย้าของสโมสรฟุตบอลรูซันบอร์ก โดยมีความจุ 21,166 คน และ เป็นสนามฟุตบอลที่ใหญ่อันดับที่ 2 ของประเทศ
ผลการแข่งขันฟุตบอลทีมชาติไทย (พ.ศ. 2553–2562)
รายการด้านล่างนี้ คือผลการแข่งขันของฟุตบอลทีมชาติไทย ระหว่างปี พ.ศ. 2553 ถึง พ.ศ. 2562
เวนเดล เมเรดิธ สแตนลีย์
เวนเดล เมเรดิธ สแตนลีย์ (; 16 สิงหาคม ค.ศ. 1904 – 15 มิถุนายน ค.ศ. 1971) เป็นนักชีวเคมีและนักวิทยาไวรัสชาวอเมริกัน เกิดที่เมืองริดจ์วิลล์ เรียนจบปริญญาตรีสาขาเคมีจากวิทยาลัยเอิร์ลแฮม เรียนจบปริญญาโทและปริญญาเอกสาขาวิทยาศาสตร์ที่มหาวิทยาลัยอิลลินอยส์ หลังจากนั้นสแตนลีย์เดินทางไปศึกษาดูงานกับไฮน์ริช ออตโต วีลันด์ที่เมืองมิวนิก ประเทศเยอรมนี แล้วกลับมาเป็นผู้ช่วยที่สถาบันร็อกเกอะเฟลเลอร์เพื่อการวิจัยทางการแพทย์ในนครนิวยอร์ก สแตนลีย์ทำงานอยู่ที่นี่จนถึงปี ค.ศ. 1948 ภายหลังเขาดำรงตำแหน่งศาสตราจารย์ด้านชีวเคมีที่มหาวิทยาลัยแคลิฟอร์เนีย เบิร์กลีย์
สแตนลีย์มีผลงานการศึกษาด้านสเตอริโอเคมีและสารกลุ่มสเตอรอล และศึกษาไวรัสที่ก่อให้เกิดโรคใบด่างในยาสูบ สแตนลีย์สกัดสารนิวคลีโอโปรตีนจากไวรัสที่ก่อให้เกิดโรคดังกล่าว ในปี ค.ศ. 1946 สแตนลีย์ได้รับรางวัลโนเบลสาขาเคมีร่วมกับเจมส์ บี. ซัมเนอร์และจอห์น โฮเวิร์ด นอร์ทรอป
ด้านชีวิตส่วนตัว สแตนลีย์แต่งงานกับแมเรียน สเตเปิลส์ในปี ค.ศ. 1929 ทั้งคู่มีบุตรด้วยกัน 4 คน สแตนลีย์เกษียณตัวเองในปี ค.ศ. 1969 และเสียชีวิตที่เมืองซาลามังกาในปี ค.ศ. 1971
ใกล้รุ่ง ตรีจักรสังข์
ใกล้รุ่ง ตรีจักรสังข์ เป็นนักฟุตบอลทีมชาติไทย ในตำแหน่งกองหน้า ปัจจุบันเป็นผู้ช่วยผู้ฝึกสอนให้กับทีมชาติไทยรุ่นอายุไม่เกิน 23 ปี, ทีมชาติไทยชุดใหญ่ และเป็นหัวหน้าผู้ฝึกสอนให้กับเกษตร เอฟซี ในลีกภูมิภาค ดิวิชั่น 2 และเมื่อปี พ.ศ. 2556 เขายังได้เป็นหัวหน้าผู้ฝึกสอนทีมชาติไทยชุดสู้ศึกเมอร์เดก้า คัพ ครั้งที่ 41 ด้วย
ประมวล พงศ์ถาวราเดช
นายประมวล พงศ์ถาวราเดช (เกิด 19 มกราคม พ.ศ. 2496) สมาชิกสภาผู้แทนราษฎรจังหวัดประจวบคีรีขันธ์ 3 สมัย
ประมวล พงศ์ถาวราเดช เกิดเมื่อวันที่ 19 มกราคม พ.ศ. 2496 สำเร็จการศึกษาระดับปริญญาตรี สาขาธรณีวิทยา จากมหาวิทยาลัยนาโรต์ ประเทศอินเดีย ระดับปริญญาโท สาขาการเมืองการปกครอง จากมหาวิทยาลัยรามคำแหง
ประมวลเคยดำรงตำแหน่งเป็น รองประธานสภาจังหวัดประจวบคีรีขันธ์, รองนายก และ นายกองค์การบริหารส่วนจังหวัดประจวบคีรีขันธ์ ตามลำดับ
ประมวล ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2548 สังกัดพรรคประชาธิปัตย์ และได้รับเลือกติดต่อกันรวม 3 ครั้ง
ประมวล พงศ์ถาวราเดช ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
แจน วอลแมน
แจน วอลแมน (14 พฤษภาคม ค.ศ. 1922 – 8 ตุลาคม ค.ศ. 2015) เป็นเจ้าของไนต์คลับชาวอเมริกันและเป็นผู้ผลิต
แจนเกิดที่เมือง ราวอัพ, มอนตานา และศึกษาที่มหาวิทยาลัยมินนิโซตา. เขาเริ่มเป็นผู้จัดการไนต์คลับ ชั้นบนในดูเพล็กซ์  นักแสดงหลายคนที่เริ่มต้นที่นั่นพวกเขามี บาร์บรา สไตรแซนด์, โจอัน ริเวอร์ และ วูดดี อัลเลน. ในปี ค.ศ. 1986 ได้มีการเฉลิมฉลองที่จัดขึ้นเพื่อเป็นเกียรติแก่เธอที่คาร์เนกีฮอลล์
ซัมซุง อี1120
ซัมซุง อี1120  เป็นโทรศัพท์มือถือ ที่ผลิตโดยซัมซุง วางจำหน่ายครั้งแรกในปี 2009 ถูกออกแบบให้มีราคาถูกและมีขนาดเล็ก เพื่อพกพาสะดวกมากขึ้น
ซัมซุง เอสจีเอช-เอ็ม310
ซัมซุง เอสจีเอช-เอ็ม310 เป็นโทรศัพท์แบบรังผึ้ง ผลิตโดยซัมซุง เป็นโทรศัพท์ที่มีราคาถูกและรูปร่างเครื่องมีรสนิยม ซัมซุง เอสจีเอช-เอ็ม 310 มีฟังก์ชั่น วิทยุ, กล้องถ่ายภาพ, และเครื่องเล่น MP3โทรศัพท์เครื่องนี้วางจำหน่ายแถบยุโรป
โมโตโรลา ซี168
โมโตโรลา ซี168/ซี168ไอ เป็นโทรศัพท์มือถือราคาถูก ผลิตโดยโมโตโรลา วางจำหน่ายในช่วงไตรมาสที่ 4 ของปี ค.ศ. 2005
พรรคสยามใหม่ (พ.ศ. 2518)
พรรคสยามใหม่ พรรคการเมืองของไทยในอดีตที่ได้จดทะเบียนตาม พระราชบัญญัติพรรคการเมือง พ.ศ. 2517 โดยได้จดทะเบียนต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อปี 2518 มีนาย เปรม มาลากุล ณ อยุธยา เป็นหัวหน้าพรรค
ในการเลือกตั้งเมื่อวันที่ 26 มกราคม 2518 พรรคสยามใหม่ได้ ส.ส. เข้าสภาทั้งสิ้น 3 คนนำโดยนายเปรมหัวหน้าพรรคจาก จังหวัดอุตรดิตถ์
ต่อมาในการเลือกตั้งเมื่อวันที่ 4 เมษายน 2519 พรรคสยามใหม่ได้ ส.ส. เข้าสภาเพียง 1 คนคือนายเปรมจากจังหวัดอุตรดิตถ์
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว
บาบอรุฟ
บาบอรุฟ (; ) เป็นเมืองในประเทศโปแลนด์ อยู่ในเขตจังหวัดออปอแล ห่างจากเมืองหลักออปอแล 40 กิโลเมตร และมีพรมแดนติดกับสาธารณรัฐเช็ก มีเนื้อที่ 11.73 ตารางกิโลเมตร ในปี ค.ศ. 2006 มีประชากร 3,175 คน
เมืองได้รับการกล่าวถึงครั้งแรกในปี ค.ศ. 1296 และได้เป็นส่วนหนึ่งของจักรวรรดิออสเตรีย-ฮังการี และราชอาณาจักรปรัสเซีย หลังจากสิ้นสุดสงครามโลกครั้งที่สอง เมืองเบาแอร์วิทซ์ () ได้เป็นส่วนหนึ่งของประเทศโปแลนด์ และได้เปลี่ยนชื่อเป็น บาบอรุฟ ()
วอลเลย์บอลชายในโอลิมปิกฤดูร้อน 2004 รอบคัดเลือก
วอลเลย์บอลชายในโอลิมปิกฤดูร้อน 2004 รอบคัดเลือก () จัดขึ้นตั้งแต่วันที่ 7 กันยายน ค.ศ. 2003 – 30 พฤษภาคม ค.ศ. 2004
* 4 ทีมจากวอลเลย์บอลชายชิงแชมป์เอเชีย 2003 จะได้เข้าร่วมในทัวร์นาเมนต์ 2 ในประเทศญี่ปุ่น
ฟริทซ์ อัลแบร์ท ลิพมัน
ฟริทซ์ อัลแบร์ท ลิพมัน (; 12 มิถุนายน ค.ศ. 1899 – 24 กรกฎาคม ค.ศ. 1986) เป็นนักชีวเคมีชาวเยอรมัน/อเมริกัน เกิดที่เมืองเคอนิชส์แบร์ค (ปัจจุบันคือเมืองคาลีนินกราด ประเทศรัสเซีย) ในครอบครัวชาวยิว เป็นบุตรของเลโอพ็อลท์และแกร์ทรูท (นามสกุลเดิม ลัคมันสกี) ลิพมัน ลิพมันเรียนวิชาแพทย์ที่มหาวิทยาลัยเคอนิชส์แบร์ค มหาวิทยาลัยเบอร์ลิน และมหาวิทยาลัยมิวนิก แล้วเรียนต่อด้านเคมีกับศาสตราจารย์ฮันส์ แมร์ไวน์ ในปี ค.ศ. 1926 ลิพมันทำวิทยานิพนธ์ปริญญาเอกที่สถาบันไคเซอร์วิลเฮ็ล์ม และรู้จักกับอ็อทโท ฟริทซ์ ไมเออร์โฮฟ ต่อมาลิพมันและไมเออร์โฮฟเดินทางไปทำงานที่สถาบันไคเซอร์วิลเฮ็ล์มเพื่อการวิจัยทางการแพทย์ที่เมืองไฮเดิลแบร์ค
ในปี ค.ศ. 1939 ลิพมันย้ายไปสหรัฐอเมริกาเพื่อทำงานเป็นผู้ช่วยนักวิจัยในสาขาชีวเคมีของโรงเรียนแพทย์ มหาวิทยาลัยคอร์เนล ต่อมาลิพมันย้ายไปเป็นนักวิจัยที่โรงพยาบาลแมสซาชูเซตส์ ในปี ค.ศ. 1945 ลิพมันค้นพบโคเอนไซม์เอ ซึ่งเป็นโคแฟกเตอร์ที่สำคัญในการสังเคราะห์และออกซิเดชันกรดไขมัน ระหว่างปี ค.ศ. 1949–1957 ลิพมันดำรงตำแหน่งศาสตราจารย์ด้านชีวเคมีที่โรงเรียนแพทย์ฮาร์วาร์ด หลังจากนั้นเขาไปเป็นอาจารย์ที่มหาวิทยาลัยร็อกเกอะเฟลเลอร์ในนครนิวยอร์ก
ในปี ค.ศ. 1953 ลิพมันได้รับรางวัลโนเบลสาขาสรีรวิทยาหรือการแพทย์ร่วมกับฮันส์ อดอล์ฟ เครบส์ จากผลงานการค้นพบโคเอนไซม์เอ
ด้านชีวิตส่วนตัว ลิพมันแต่งงานกับเอลฟรีดา เอ็ม. ฮอลล์ ในปี ค.ศ. 1931 มีบุตรด้วยกัน 1 คน ลิพมันเสียชีวิตที่เมืองโพคิปซีในปี ค.ศ. 1986
ข้อปัญหาแฟร์มี
ในฟิสิกส์หรือการศึกษาวิศวกรรมศาสตร์ ข้อปัญหาแฟร์มี ข้อสอบแฟร์มี คำถามแฟร์มี การประมาณแฟร์มี หรือ การประมาณตามลำดับ () เป็นข้อปัญหาที่ออกแบบมาเพื่อสอน (dimensional analysis)  (approximation) และปกติแล้วข้อปัญหาเหล่านี้จะเป็นการคำนวนหลังจดหมาย เทคนิคการประมานค่านี้ถูกตั้งชื่อตามนักฟิสิกส์เอนรีโก แฟร์มีด้วยความที่เขาโด่งดังทางด้านการคำนวนเชิงประมานด้วยข้อมูลจำนวนน้อยหรือไม่มีข้อมูลเลย โดยปกติแล้วข้อปัญหาแฟร์มี มีการใช้การเดาอย่างมีเหตุผลเกี่ยวกับปริมาณและหรือขอบเขตทั้งบนและล่าง
ตัวอย่าง เช่น การประมาณพลังของอาวุธนิวเคลียร์โดยเอนรีโก แฟร์มี ซึ่งแสดงให้เห็นในทรินิตี โดยมีฐานมาจากระยะทางที่กระดาษซึ่งเขาปล่อยลงจากมือตอนระเบิดถูกจุดนั้นเคลื่อน แฟร์มีได้ประมาณว่าแรงเท่ากับ 10 กิโลตันของทีเอ็นที ขณะที่ตัวเลขที่แท้จริงอยู่ที่ประมาณ 20 กิโลตัน
ต้นแบบข้อปัญหาแฟร์มีได้แก่คำถามที่ว่า "เมืองชิคาโกมีนักตั้งเสียงเปียนโนอยู่ทั้งหมดกี่คน" คำตอบทั่วไปของคำถามนี้มีการคูณค่าโดนประมาณหลายค่าซึ่งจะให้คำตอบที่ถูกหากค่าที่ประมาณนั้นใกล้เคียงกับค่าจริง เช่น เราสามารถตั้งสมมติฐานดังนี้
จากสมมติฐานเหล่านี้ เราสามารถคำนวนจำนวนครั้งของการตั้งเสียงเปียนโดนในเมืองชิคาโกในเวลาหนึ่งปีได้
เราสามารถคำนวนในลักษณะเดียวกันเพื่อหาจำนวนครั้งซึ่งนักตั้งเสียงเปียนโนตั้งเสียงในเวลาหนึ่งปี
หากหารจะได้
จำนวนนักตั้งเสียงเปียนโนในเมืองชิคาโกคือประมาณ 290
ตัวอย่างอันโด่งดังของการประมาณคล้ายข้อปัญหาแฟร์มีได้แก่สมการของเดรก ซึ่งถูกคิดมาเพื่อใช้ประมาณจำนวนของ อารยธรรมในกลุ่มดาวกาแล็กซี คำถามพื้นๆอย่างคำถามที่ว่า หากอารยธรรมที่ว่านั้นมีจำนวนซึ่งมีนัยสำคัญ พวกเราถึงไม่เคยพบเจอกับอารยธรรมอื่นเลย ถูกเรียกว่า (Fermi paradox)
นักวิทยาศาสตร์มักใช้การประมาณแฟร์มีเพื่อประมาณค่าของคำตอบก่อนใช้วิธีที่ละเอียดอ่อนมากกว่าเพื่อหาคำตอบ เพื่อประโยชน์ในการตรวจทานคำตอบ แม้การประมาณส่วนใหญ่จะไม่ถูกต้องซะทีเดียว มันเป็นการคำนวนง่าย ๆ ที่ช่วยหาข้อผิดพลาด และหาสมมติฐานที่ผิดพลาดหากคำตอบนั้นไม่ใกล้เคียงกับที่คาดการไว้  ในทางตรงกันข้ามการคำนวนที่แม่นยำอาจมีความซับซ้อนทำให้มีการคาดหมายว่าคำตอบที่ได้นั้นจะถูกอย่างแน่นอน ตัวเลขและขั้นตอนที่เยอะกว่าอาจบดบังข้อผิดพลาดที่มีความสำคัญได้ ไม่ว่าจะเป็นในการคำนวนหรือสมมติฐานของสมการเหล่านั้น คำตอบอาจถูกมองว่าถูกเพราะมันมาจากสูตรทางคณิตศาสตร์ซึ่งคาดว่าจะให้ผลลัพธ์ที่ดี หากไม่มีขอบเขตหรือหลักในการเทียบแล้ว เป็นการยากที่จะรู้ได้ว่าคำตอบนั้นถูกต้องหรือเยอะหรือน้อยไป การประมาณแฟร์มีเป็นวิธีที่ง่ายและรวดเร็วในการสร้างขอบเขตของหลักอ้างอิงสำหรับผลที่คาดการไว้ และสร้างบริบทสำหรับผลลัพธ์
ตราบใดที่สมมติฐานเริ่มต้นนั้นสมเหตุสมผล ผลลัพธ์ที่ได้จะให้คำตอบใกล้เคียงกับคำตอบที่ถูก หรืออย่างน้อยก็สามารถเป็นฐานของความเข้าใจคำตอบนั้น ๆ   ตัวอย่างเช่น หากการประมาณพบว่าควรมีนักตั้งเสียงเปียนโนหนึ่งร้อยคน ทว่าคำตอบที่แท้จริงคือหลายพันคน คุณจะรู้ว่าคุณควรหาเหตุผลว่าทำไมผลที่ได้จึงห่างจากการประมาณมีบทเรียนระดับมหาวิทยาลัยอยู่หลายบทเรียนซึ่งสอนเกี่ยวกับการประมาณและคำตอบของข้อปัญหาแฟร์มี เครื่องมือสำหรับบทเรียนเหล่านี้เป็นแหล่งข้อมูลอันดีสำหรับตัวอย่างอื่นๆ ของข้อปัญหาแฟร์มี และยุทธวิธีในการหาคำตอบ
โรคปมประสาทบาซัล
โรคปมประสาทบาซัล () หมายถึงกลุ่มของความผิดปกติที่เกิดกับกลุ่มของปมประสาทในสมองที่เรียกว่าปมประสาทบาซัลหรือเบซัลแกงเกลีย ทำให้ปมประสาทเหล่านี้ไม่สามารถยับยั้งการเคลื่อนไหวที่ผิดปกติ หรือไม่สามารถช่วยให้วงจรของเซลล์ประสาทสั่งการส่วนบนสามารถทำงานได้
เจมส์ สจวร์ต
เจมส์ เมตแลนด์ สจวร์ต (; 20 พฤษภาคม ค.ศ. 1908 – 2 กรกฎาคม ค.ศ. 1997) เป็นที่รู้จักกันในชื่อ จิมมี สจวร์ต (Jimmy Stewart) เป็นนักแสดงชาวอเมริกัน เขาได้รับการเสนอชื่อเข้าชิงรางวัลออสการ์ 5 ครั้ง แต่ชนะเพียงครั้งเดียวในภาพยนตร์เรื่อง "The Philadelphia Story" (1940) และได้รับรางวัลเกียรติยศความสำเร็จในภาพยนตร์และละครโทรทัศน์จากรางวัลออสการ์ในปี ค.ศ. 1985 สจวร์ตอยู่ในอันดับ 3 ใน 100 ของนักแสดงชายที่เยี่ยมที่สุดตลอดกาลในยุคทองของฮอลลีวูด โดยการจัดอันดับของสถาบันภาพยนตร์อเมริกัน เขายังมีบทบาทสำคัญในเมโทร-โกลวิน-เมเยอร์จากการเซ็นสัญญาเป็นดาราในภาพยนตร์ นอกจากนี้เขายังมีอาชีพเป็นทหารสังเกตการณ์และเป็นหนึ่งในทหารผ่านศึกสงครามโลกครั้งที่สองและสงครามเวียดนาม ผู้ดำรงตำแหน่งพลจัตวาในกองทัพอากาศสหรัฐอเมริกากองหนุนฝ่ายทหารอากาศ
ทารกบวมน้ำ
ทารกบวมน้ำ () คือความผิดปกติของทารกในครรภ์ที่ทำให้มีของเหลวคั่งหรือเกิดการบวมน้ำในอย่างน้อย 2 ตำแหน่งของร่างกายของทารก
ตำแหน่งที่อาจเกิดการคั่งของน้ำ เช่น
สตาร์ดิวแวลลี
สตาร์ดิวแวลลี () เป็นวิดีโอเกมสวมบทบาทจำลองกสิกรรมอินดีที่พัฒนาโดย คอนเซินด์เอพ และจัดจำหน่ายโดย ชักเคิลฟิชเกมส์ เกมออกสำหรับไมโครซอฟท์ วินโดวส์ เมื่อวันที่ 26 กุมภาพันธ์ 2559
ใน"สตาร์ดิวแวลลี" ผู้เล่นรับบทบาทตัวละครที่ต้องรับฟาร์มของปู่ในสตาร์ดิวแวลลีที่ชำรุดทรุดโทรม ด้วยความที่อยากหนีจากงานในสำนักงานอันเร่งรีบ ขณะหาเงินในเกมเพื่อขยายฟาร์ม ผู้เล่นต้องจัดการกับเวลาและพลังงานของตัวละครระหว่างทำงาน เช่น ปลูกพืชผัก เลี้ยงสัตว์ สร้างของ ขุดเหมือง และเข้าสังคม รวมไปถึงการแต่งงานกับผู้อยู่อาศัยในเมืองเล็กๆ นี้ เกมมีปลายที่เปิดกว้างทำให้ผู้เล่นสามารถทำกิจกรรมได้ตามต้องการ
"สตาร์ดิวแวลลี"ได้รับแรงบันดาลใจจากเกมชุด"ฮาร์เวสต์มูน" ผู้สร้าง เอริค บาโรน ทำการจัดการกับจุดอ่อนของเกม ขณะพัฒนาความสามารถในการสร้างโปรแกรมและออกแบบเกมส์ของตนเอง นอกจากบาโรนจะสร้างและพัฒนาเกมนี้ด้วยตนเองในสี่ปีที่ผ่านมาแล้วยังสื่อสารกับผู้เล่นที่สนใจเพื่อฟังการตอบรับ ชักเคิลฟิชเกมส์เข้าหาบาโรนเพื่อขอเผยแพร่เกมขณะพัฒนาไปได้ครึ่งหนึ่ง ทำให้บาโรนสามารถมุ้งไปที่การสร้างเกมที่เขาอยากจะสร้าง
"สตาร์ดิวแวลลี"ได้รับการตอบรับที่ดีจากผู้วิจารย์ และยังเป็นหนึ่งในเกมที่ขายดีที่สุดในสตีมในเดือนแรกๆ ที่ถูกปล่อยมา และขายได้กว่าหนึ่งล้านครั้ง จากนั้นบาโรนชี้ว่าเขามีแผนจะขยายเกมเพื่อให้มีระบบอื่นๆ เช่น โหมดที่ผู้เล่นร่วมมือกัน และการเล่นในเครื่องเล่นเกมอื่นๆ
"สตาร์ดิวแวลลี" เป็นเกมจำลองกสิกรมที่ได้แรงบันดาลใจจากชุด "ฮาร์เวสต์มูน" ("Harvest Moon") เป็นหลัก เมื่อเริ่มเกม ผู้เล่นสร้างตัวละครของตน โดยพวกเขาเป็นผู้รับที่ดินผืนหนึ่งและบ้านหลังเล็ก ซึ่งเคยเป็นของปู่หรือตาของเขา ในพื้นที่ที่ชื่อ สตาร์ดิวแวลลี ทีแรกที่ดินนั้นเต็มไปด้วยหิน ต้นไม้และวัชพืช แต่ผู้เล่นทำงานเพื่อเก็บกวาดลานและเริ่มไร่นาใหม่ โดยปลูกพืชเลี้ยงสัตว์เพื่อสร้างรายได้ซึ่งจะขยายอาคารและสิ่งอำนวยความสะดวกของไร่นาเพิ่มอีก
ผู้เล่นยังมีอันตรกิริยากับตัวละครมิใช่ผู้เล่น (NPC) ซึ่งอาศัยอยู่ในเมือง รวมทั้งมีความสัมพันธ์กับตัวละครเหล่านี้ ซึ่งสามารถลงเอยด้วยการแต่งงาน และจะทำให้ NPC มาช่วยตัวละครของผู้เล่นเพื่อดูแลไร่นา ผู้เล่นยังตกปลา ทำอาหารและประดิษฐ์สิ่งของ และยังสำรวจถ้ำที่สร้างโดยกระบวนคำสั่ง (procedurally-generated) ซึ่งมีวัตถุดิบและแร่ให้ขุดและต่อสู้กับสัตว์ประหลาดที่สถิตอยู่ ผู้เล่นสามารถปฏิบัติภารกิจต่าง ๆ เพื่อให้ได้เงินเพิ่ม หรือมุ่งรวบรวมวัตถุดิบเฉพาะที่มีการเสนอที่ศาลาชุมชนของเมืองเพื่อให้ได้รางวัลเพิ่ม กิจกรรมเหล่านี้ล้วนต้องควบคุมกับระดับสุขภาพและความเหนื่อยปัจจุบันของตัวละครและนาฬิกาภายในเกม หากผู้เล่นเหนื่อยเกิน พวกเขาจะกลับสู่บ้านของตนโดยมีพลังงานไม่เต็มในเช้าวันถัดไป แต่ต้องสละโอกาสใด ๆ ในการดำเนินกิจกรรมจากเมื่อวาน
มีแผนว่าจะออกโหมดร่วมมือสี่ผู้เล่นทีหลัง
มายึม โชยิง วังโม ดอร์จี
มายึม โชยิง วังโม ดอร์จี (; ประสูติ พ.ศ. 2440 — สิ้นพระชนม์ 26 พฤษภาคม พ.ศ. 2537) หรือ รานีโชยิง วังโม ดอร์จี () เป็นพระราชชนนีในสมเด็จพระราชินีเกซัง โชเดน พระมเหสีในสมเด็จพระราชาธิบดีจิกมี ดอร์จี วังชุก และเป็นที่รู้จักจากการออกแบบธงชาติภูฏาน
มายึม โชยิง วังโม ดอร์จี ประสูติในวงศ์เจ้านายแห่งรัฐสิกขิมปี พ.ศ. 2440 ณ กังต็อก เป็นพระธิดาในทูต็อบ นัมกยัล (Thutob Namgyal) มหาราชาแห่งสิกขิม ประสูติแต่เยเซย์ ดอลมา (Yeshay Dolma)
มายึมเสกสมรสกับก็อนซิง โซนัม ต็อบกเย ดอร์จี (Gonzing Sonam Tobgye Dorji) และมีพระธิดาพระองค์หนึ่ง ที่ต่อมามีพระอิสริยยศเป็นสมเด็จพระราชินีเกซัง โชเดนหลังอภิเษกสมรสกับสมเด็จพระราชาธิบดีจิกมี ดอร์จี วังชุก ด้วยเหตุนี้ราชวงศ์วังชุกจึงมีเชื้อสายเจ้านายสิกขิมมาผสม ทั้งนี้พระองค์ศรัทธาในบวรพุทธศาสนายิ่ง โดยบริจาคทรัพย์ส่วนพระองค์เพื่อสร้างวัดและอารามจำนวนหนึ่ง
สมเด็จพระราชาธิบดีจิกมี ซิงเย วังชุกทรงโปรดเกล้าสถาปนามายึมขึ้นเป็นเจ้าแห่งราชวงศ์วังชุก ด้วยเป็นพระอัยยิกาฝ่ายพระชนนี ต่อมาพระองค์สิ้นพระชนม์เมื่อวันที่ 26 พฤษภาคม พ.ศ. 2537 สิริพระชนมายุ 97 พรรษา
พระองค์ทรงออกแบบธงชาติภูฏานตามพระราชเสาวนีย์ของสมเด็จพระราชินีเกซัง โชเดน เพื่อใช้สำหรับการประชุมของชาติเอเชียครั้งแรกที่กรุงนิวเดลี ในวันที่ 23 สิงหาคม พ.ศ. 2490 ที่ประเทศภูฏานได้รับคำเชิญให้เข้าร่วมพร้อมกับประเทศอื่นอีก 27 ประเทศ โดยพระองค์และลอนเชน จิกมี ปัลเดน ดอร์จี (Lonchen Jigme Palden Dorji) อดีตนายกรัฐมนตรี เป็นตัวแทนของประเทศสำหรับเข้าร่วมประชุม
ในการออกแบบธงชาตินั้นทรงเลือกมังกรเป็นสัญลักษณ์ตามนามของประเทศที่มีความหมายในภาษาซองคาว่า "ดินแดนแห่งมังกร" ส่วนสีส้มและเหลืองนั้นเป็นสีที่สื่อถึงพุทธศาสนา
Multiple independently targetable reentry vehicle
ขีปนาวุธกลับสู่ชั้นบรรยากาศแบบแยกเป้าโจมตีได้หลายหัวรบ ( หรือ MIRV) เป็นประเภทหัวรบของขีปนาวุธทิ้งตัว (Ballistic missile) ที่ประกอบด้วยหัวรบเทอร์โมนิวเคลียร์หลายหัวรบ โดยสามารถป้อนคำสั่งให้แต่ละหัวรบแยกโจมตีเป้าหมายเฉพาะของตนที่ต่างไปจากหัวรบอื่น ขีดความสามารถนี้ทำให้ขีปนาวุธติดหัวรบแบบ MIRV มีศักยภาพเหนือกว่า ขีปนาวุธที่ติดหัวรบแบบ MRV (Multiple Re-entry Vehicle) ซึ่งบรรทุกหัวรบหลายหัวรบ โดยจะกระจายตัวกันออกขณะพุ่งเข้าสู่เป้าหมาย แต่ไม่สามารถชี้เป้าหมายได้แยกต่างหากจากกัน
สมัย เมษะมาน
พ่อครูสมัย เมษะมาน (5 พฤษภาคม พ.ศ. 2457 — พ.ศ. 2541) เป็นผู้ก่อตั้งโรงเรียนสำนักดาบพุทไธสวรรย์ ที่กรุงเทพมหานคร และเป็นที่รู้จักอย่างกว้างขวางจนถึงปัจจุบัน ในฐานะผู้ฝึกสอนศิลปะการต่อสู้กระบี่กระบอง
พ่อครูสมัย เมษะมาน เป็นผู้สืบเชื้อสายโดยตรงจากนักรบผู้ปกป้องแผ่นดินสยามในสมัยโบราณ เขาเป็นผู้ศึกษาศิลปะการต่อสู้ จากวัดพุทไธศวรรย์ จังหวัดพระนครศรีอยุธยา
พ่อครูสมัย ยังเป็นผู้ศึกษาศิลปะการต่อสู้ ทั้งมวยไทย, ยูโด, ฟันดาบสากล และกระบี่กระบอง โดยในวัยหนุ่ม เขาได้เป็นแชมป์การแข่งขันฟันดาบเซเบอร์ และการแข่งขันยูโด
ครั้นเมื่อสำเร็จการศึกษาเอกพลศึกษา ที่กรุงเทพมหานคร เขาได้สำนึกต่อบุญคุณของแผ่นดินและบรรพบุรุษ ตลอดจนพระบารมีแห่งพระเจ้าอู่ทอง ที่ทรงเสียสละเพื่อแผ่นดินอยุธยา จึงนำเรื่องมาปรึกษากับสนั่น เทพหัสดิน ณ อยุธยา ผู้เป็นปลัดกระทรวงศึกษาธิการสมัยนั้น เพื่อขออนุญาตฝึกสอนศิลปะการต่อสู้ประจำชาติ แล้วเขาก็ได้รับการสนับสนุน โดยเริ่มฝึกสอนครั้งแรกที่บริเวณข้างวัดวัดระฆังโฆสิตาราม
ต่อมา พ่อครูสมัยได้ทำการเปิดโรงเรียนสำนักดาบพุทไธสวรรย์ ที่บริเวณสี่แยกบ้านแขก ถนนอิสรภาพ โดยได้กราบบังคมทูลขอพระราชทานธงชัย และตราประจำโรงเรียนเมื่อวันที่ 7 ธันวาคม พ.ศ. 2500
พ่อครูสมัยเสียชีวิตลงในปี พ.ศ. 2541 สิริอายุได้ 84 ปี
พ่อครูสมัย มีภรรยาชื่อขวัญยืน เมษะมาน ซึ่งเป็นผู้อำนวยการโรงเรียนสำนักดาบพุทไธสวรรย์ และมีบุตรชายชื่อปราโมทย์ เมษะมาน ซึ่งเป็นผู้ฝึกสอนศิลปะการต่อสู้ป้องกันตัวพุทไธสวรรย์เช่นกัน
ไมนอส
ไมนอส (, ) เป็นพระมหากษัตริย์เกาะครีตพระองค์แรก พระโอรสแห่งซูสและยูโรปา ทุกเก้าปี พระองค์ทรงให้พระเจ้าเอจยูส (Aegeus) ทรงเลือกเด็กหนุ่มและเด็กสาวอย่างละเจ็ดคนส่งไปยังวงกตสิ่งประดิษฐ์ของเดดาลัส ให้ถูกมิโนทอร์กิน นักโบราณคดี อาเธอร์ เอฟแวนส์ (Arthur Evans) ตั้งชื่ออารยธรรมไมนวนครีตตามพระนามพระองค์ พระองค์มีมเหสีพระนามว่า พาซีฟาอี (Pasiphaë) (บ้างก็ว่าพระนาม ครีต)
โรงเรียนเชิงชุมราษฎร์นุกูล
โรงเรียนเชิงชุมราษฎร์นุกูล ก่อตั้งขึ้นเมื่อวันที่ 1 ตุลาคม พ.ศ. 2485 โดยทางราชการ 
ได้แยกมาจากโรงเรียนเชิงชุมประชานุกูล โรงเรียนเชิงชุมราษฎร์นุกูลขณะนั้น สังกัดเทศบาล 
และใช้ชื่อโรงเรียนว่า “ โรงเรียนเทศบาล 2 “ และได้มีการเปลี่ยนแปลงดังนี้ 
พ.ศ. 2487 โอนไปสังกัดกรมสามัญศึกษา กระทรวงศึกษาธิการ 
พ.ศ. 2491 โอนไปสังกัดเทศบาลตามเดิม
พ.ศ. 2492 โอนไปสังกัดกรมสามัญศึกษา กระทรวงศึกษาธิการ และได้เปลี่ยนชื่อ 
จากโรงเรียนเทศบาล 2 เป็นโรงเรียนเชิงชุมราษฎร์นุกูล 
พ.ศ. 2515 เปลี่ยนที่ดินและอาคารเรียนกับโรงเรียนสกลราชวิทยานุกูล โดย 
โรงเรียนสกลราชวิทยานุกูลได้ผสมพื้นที่ติดต่อกัน คือโรงเรียนสตรีสกลรัตน์ โรงเรียนการช่างสตรี และ 
โรงเรียนเชิงชุมราษฎร์นุกูล ผนวกเป็นพื้นที่เดียวกัน โรงเรียนเชิงชุมราษฎร์นุกูลจึงได้ใช้สถานที่ของ 
โรงเรียนสกลราชวิทยานุกูล ตลอดมา 
พ.ศ. 2519 ทางราชการได้ประกาศยกฐานะโรงเรียนเชิงชุมราษฎร์นุกูลเป็น 
โรงเรียนมัธยมศึกษา โดยจัดสอนตั้งแต่ ชั้นประถมศึกษาปีที่ 1 – 6 และ ชั้นมัธยมศึกษาปีที่ 1 
จำนวน 1 ห้องเรียน 
พ.ศ. 2521 ทางราชการได้เปลี่ยนฐานะโรงเรียนเชิงชุมราษฎร์นุกูล เป็นโรงเรียนประถมศึกษาตามเดิม 
โดยให้จัดสอนตั้งแต่ชั้นประถมศึกษาปีที่ 1 – 6 ส่วนนักเรียนชั้นมัธยมศึกษาปีที่ 2 โอนนักเรียนไปเรียนที่ 
โรงเรียนสกลนครพัฒนศึกษา ทางโรงเรียนได้ยุบนักเรียนชั้นมัธยมศึกษาปีที่ 2 ตั้งแต่ปีการศึกษา 2521 เป็นต้นไป 
พ.ศ. 2523 โอนจากกองการประถมศึกษา กรมสามัญศึกษา กระทรวงศึกษาธิการ 
มาสังกัดสำนักงานคณะกรรมการการประถมศึกษาแห่งชาติ
ปัจจุบัน โรงเรียนสังกัดสำนักงานการศึกษาขั้นพื้นฐาน กระทรวงศึกษาธิการ
วอลเลย์บอลชายในโอลิมปิกฤดูร้อน 2008 รอบคัดเลือก
วอลเลย์บอลชายในโอลิมปิกฤดูร้อน 2008 รอบคัดเลือก () จัดขึ้นตั้งแต่วันที่ 1 กันยายน ค.ศ. 2007 – 8 มิถุนายน ค.ศ. 2008
* 4 ทีมจากวอลเลย์บอลชายชิงแชมป์เอเชีย 2007 จะได้เข้าร่วมในทัวร์นาเมนต์ 3 ในประเทศญี่ปุ่น
เหตุระเบิดในบรัสเซลส์ พ.ศ. 2559
เช้าวันที่ 22 มีนาคม 2559 เกิดเหตุระเบิดตะปูไล่เลี่ยกันสามครั้งในประเทศเบลเยียม สองครั้งที่ท่าอากาศยานบรัสเซลส์ในซาเฟินเตม และอีกหนึ่งครั้งที่สถานีรถไฟใต้ดินมาลบีค/มาลเบคในกรุงบรัลเซลส์ จากเหตุดังกล่าว มีผู้เสียชีวิต 31 คนและมือระเบิดฆ่าตัวตาย 3 คน และมีผู้ได้รับบาดเจ็บ 300 คน พบระเบิดอีกลูกหนึ่งระหว่างการค้นหาท่าอากาศยาน ผู้ต้องสงสัยคนที่สี่กำลังหลบหนี องค์การรัฐอิสลามอิรักและลิแวนต์ (ISIL) อ้างความรับผิดชอบสำหรับการโจมตีดังกล่าว
เหตุระเบิดเหล่านี้เป็นการก่อการร้ายครั้งที่มีผู้เสียชีวิตมากที่สุดในประวัติศาสตร์เบลเยียม รัฐบาลเบลเยียมประกาศไว้ทุกข์ทั่วประเทศสามวัน
โรงเรียนอนุบาลสกลนคร
โรงเรียนอนุบาลสกลนครมีเนื้อที่ทั้งหมด 11 ไร่ 1 งาน 20 ตารางวา สถานที่เดิมเป็นโรงเรียนการช่างสกลนคร ซึ่งได้ย้ายไปอยู่ที่บ้านธาตุนาเวง ถนนสกล-อุดร ต.ธาตุเชิงชุม อ.เมือง จ.สกลนคร
โรงเรียนอนุบาลสกลนครได้รับอนุมัติจากกรมสามัญศึกษา ตามหนังสือที่ ศธ 3250/2506 ลงวันที่ 7 กุมภาพันธ์ 2506 เปิดทำการสอนในระดับก่อนประถมศึกษาโดยมี นางสาวเปรมปรีดิ์ นวลมณี เป็นครูใหญ๋ มีนักเรียน 30 คน ครู 3 คน นักการภารโรง 1 คน คนครัว 1 คน
ดอกบัวชมพู ถูกล้อมรอบด้วยตัวอักษร อ
วี.อาร์.พี
วี.อาร์.พี (V.R.P) เป็นบอยแบนด์สัญชาติไทยและเป็นศิลปินกลุ่มชายในสังกัดค่ายกามิกาเซ่ ในเครือ อาร์เอส มีสมาชิกอันประกอบด้วย ปลื้ม - ณัชคุณ นุตตานนท์ พี่ใหญ่ใจดี ที่มาพร้อมรอยยิ้มแสนอบอุ่น ปอร์เช่ - ศิวกร อดุลสุทธิกุลหนุ่มหล่อมาดกวน ที่จะมายียวนให้คุณต้องหลงรัก และปีเตอร์ - ชลพัชร จี้เพชร น้องเล็กสุดซ่าส์ ที่เหมือนจะนิ่งๆ แต่จริงๆแล้วแสบเกินใคร และทั้ง 3 คนก็พร้อมจะเสิร์ฟความซี๊ด!! แบบไม่จำกัด ให้คุณระดับ VIP!
เป็นกลุ่มศิลปินฮิปฮอปจากค่ายกามิกาเซ่ ในสังกัดอาร์เอส มีสมาชิกจำนวน 3 คน ประกอบไปด้วย ปลื้ม ปอร์เช่ และปีเตอร์ ซึ่งเข้ามาด้วยการเปิดตัวว่าที่ศิลปินใหม่ Kamikaze Newcomer ก่อนที่จะปล่อยจะปล่อยซิงเกิลแรกของวง"ปาว ปาว (Shout)"
รี พย็อง-อุก
รี พย็อง-อุก (Ri Byong-uk หรือ Li Byong-Uk ) เป็นนักมวยสากลสมัครเล่นชาวเกาหลีเหนือ เกิดเมื่อ 7 พฤศจิกายน พ.ศ. 2497 ติดทีมชาติเกาหลีเหนือเข้าแข่งขันกีฬาโอลิมปิก พ.ศ. 2519 ที่ แคนาดา และ พ.ศ. 2523 ที่ มอสโก ในรุ่นไลต์ฟลายเวต ในปี พ.ศ. 2519 รอบแรก ชนะ ซิดนีย์ แมกไนต์ จากแคนาดา เมื่อ 19 กรกฎาคา รอบสอง ชนะ เฮนริก เซดนิกกี จากโปแลนด์ เมื่อ 23 กรกฎาคม รอบ 8 คนสุดท้าย ชนะ อาร์มานโด เกบารา จากเวเนซุเอลา เมื่อ 27 กรกฎาคม รอบรองชนะเลิศ ชนะอาร์เอสซี พเยาว์ พูนธรัตน์ ยก 2 เมื่อ 29 กรกฎาคม และรอบชิงชนะเลิศ แพ้ จอร์จ เฮอร์นานเดซ จากคิวบา ได้เหรียญเงิน
ส่วนใน พ.ศ. 2523 รอบแรก ชนะ เฮนริก เปียเลเซียก จากโปแลนด์ เมื่อ 21 กรกฎาคม รอบสอง ชนะ คิลเบร์โต โซซา จากเม็กซิโก เมื่อ 25 กรกฎาคม รอบ 8 คนสุดท้าย ชนะ ดูมิตรู ชิปู จากโรมาเนีย เมื่อ 29 กรกฎาคม รอบรองชนะเลิศ แพ้ ชามิล ซาบิรอฟ จากสหภาพโซเวียต ได้เหรียญทองแดง เมื่อ 31 กรกฎาคม
คมชัดลึก อวอร์ด ครั้งที่ 13
คมชัดลึก อวอร์ด ครั้งที่ 13 เป็นงานประกาศรางวัลคมชัดลึก อวอร์ด ในครั้งที่ 13 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2558 พิธีการมอบรางวัลมีขึ้นในวันที่ 22 มีนาคม พ.ศ. 2559 ณ โรงละครอักษรา คิงเพาเวอร์ ซอยรางน้ำ
คู ย็อง-โจ
คู ย็อง-โจ (Gu Yong-Jo หรือ Koo Yong-Jo) เป็นนักมวยสากลสมัครเล่นชาวเกาหลีเหนือ เกิดเมื่อ 17 กรกฎาคม พ.ศ. 2498 ติดทีมชาติเกาหลีเหนือเข้าแข่งขันกีฬาโอลิมปิก พ.ศ. 2519 ที่ แคนาดาในรุ่นแบนตัมเวต รอบแรกได้บาย รอบสอง ชนะ ฟาเรดิน อีบราฮิมจากโรมาเนีย เมื่อ 20 กรกฎาคม รอบสาม ชนะซาโช อันเดยโกฟสกี จากบัลแกเรียเมื่อ 24 กรกฎาคม รอบแปดคนสุดท้าย ชนะ วีระชาติ สะเทิ้นรัมย์ จากไทย เมื่อ 27 กรกฎาคม รอบรองชนะเลิศ ชนะ แพต คาวเดล จากสหราชอาณาจักร เมื่อ 29 กรกฎาคม และรอบชิงชนะเลิศ ชนะ ชาร์ลี มูเนย์ จากสหรัฐ เมื่อ 31 กรกฎาคม ได้เหรียญทอง ต่อมา คูติดทีมชาติเข้าแข่งขันกีฬาโอลิมปิก พ.ศ. 2523 ที่มอสโก ในรุ่นเฟเธอร์เวต รอบแรกได้บาย รอบสอง แพ้ เกิร์สตอฟ โกเซโดวสกี จากโปแลนด์ เมื่อ 24 กรกฎาคม ตกรอบ เสียชีวิตเมื่อเดือนมีนาคม พ.ศ. 2544
ศิวกร อดุลสุทธิกุล
Porsche หรือ ศิวกร อดุลสุทธิกุล เป็นนักร้อง,นักแสดงเชื้อชาติไทย สัญชาติไทย ของค่าย 4nologue อย่างเป็นทางการเมื่อวันที่ 24 กุมภาพันธ์ 2561 ในโปรเจกต์ Nine By Nine และเป็นอดีตนักร้องกลุ่มวง วี.อาร์.พี ค่ายกามิกาเซ่ นอกจากปอร์เช่จะร้องเพลงเพราะแล้ว ยังแร็พได้ดีอีก จากในเพลงระวังติดใจ ของค่าย kamikaze ปอร์เช่เป็นคนเสนอว่าตนจะแร็พแล้วยังแต่เนื้อเพลงเองด้วย และแก้ไขท่อนแร็พเพียงครั้งเดียวก็ผ่านเลย และยังทำหน้าที่เต้นหลักของวง ไนน์บายนาย อีกด้วย
ปรุชกุฟ (จังหวัดออปอแล)
ปรุชกุฟ (; ) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล ห่างจากเมืองหลักออปอแล 10 กิโลเมตร มีเนื้อที่ 16.31 ตารางกิโลเมตร ในปี ค.ศ. 2006 มีประชากร 2,713 คน
สงครามสืบราชบัลลังก์ออสเตรีย (ค.ศ. 1740 – ค.ศ. 1748) ได้นำไปสู่ในการยึดครองไซลีเซียของราชอาณาจักรปรัสเซีย
เมื่อวันที่ 29 กรกฎาคม ค.ศ. 1921 เมืองมีอุณหภูมิเพิ่มขึ้นถึง 40.2 องศาเซลเซียส เป็นอุณหภูมิที่สูงที่สุดในเมือง
เบียวาปรุดญิตสกา
เบียวา หรือ เบียวาปรุดญิตสกา (; ) เป็นเมืองในประเทศโปแลนด์ มีเนื้อที่ 14.71 ตารางกิโลเมตร ในปี ค.ศ. 2006 มีประชากร 2,653 คน
หลังจากสงครามโลกครั้งที่สองเมืองได้เป็นของเยอรมนีตั้งแต่ปี ค.ศ. 1816 หลังจากนั้นเมืองอยู่ภายใต้การปกครองของประเทศโปแลนด์ และได้มีการขับไล่ประชากรชาวเยอรมันออกจากเมือง แต่หลายคนที่พูดภาษาเยอรมันยังคงอาศัยอยู่ในเมืองนี้
ประเทศคีร์กีซสถานในเอเชียนเกมส์ 2010
ประเทศคีร์กีซสถาน เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) ซึ่งจัดขึ้นที่เมืองกว่างโจว มณฑลกวางตุ้ง ประเทศจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553
โนเกีย 6650
โนเกีย 6650 เป็นโทรศัพท์เครื่องแรกที่รองรับระบบ 3G แบบW-CDMA 2100 เมกะเฮิรตซ์ จำหน่ายโดย โนเกีย ภายหลังปี ค.ศ. 2002
โนเกีย 6650 มีการออกแบบที่คล้ายคลึงกับ โนเกีย 6100 แต่หน้าจอใหญ่กวา และมีเสาอากาศอยู่บริเวณภายนอก โนเกีย 6650 มีฟังก์ชั่นกล้องถ่ายรูปและสนับสนุนแอพลิเคชั่นจาวา
ถัน ยฺหวิ่นเสียน
ถัน ยฺหวิ่นเสียน (; ค.ศ. 1461–1554) เป็นแพทย์หญิงในช่วงราชวงศ์หมิงของประเทศจีน
ย่าของถัน ยฺหวิ่นเสียน เป็นธิดาของแพทย์คนหนึ่ง และสมรสกับชายผู้หนึ่งซึ่งต้องการเล่าเรียนแพทยศาสตร์จากบิดาของนาง ทั้งคู่มีบุตรชายสองคนซึ่งสอบผ่านเป็นขุนนาง หนึ่งในบุตรชายสองคนนี้คือบิดาของถัน ยฺหวิ่นเสียน ปู่ย่ารักถัน ยฺหวิ่นเสียน มาก จึงถ่ายทอดศิลปวิทยาทางแพทย์ให้แก่นางจนหมดสิ้น ภายหลัง ถัน ยฺหวิ่นเสียน ออกเรือน เลี้ยงเด็กสี่คน และออกรักษาโรคแก่สตรีโดยเฉพาะ จนถึงแก่กรรมเมื่ออายุได้ 93 ปี
ซัมซุง อินสติงต์ เอส30
ซัมซุง เอสพีเอส-เอ็ม810 (รู้จักกันในชื่อ อินสติงต์ เอส30 หรือ อินสติงต์ มินิ) เป็นโทรศัพท์มือถือจากบริษัทซัมซุง ในรูปแบบของจอสัมผัส และมีปุ่มกด 3 ปุ่ม(จากซ้ายไปขวา - [ย้อนกลับ], [ปุ่มโฮม], และ [ปุ่มโทรศัพท์]) ซัมซุง อินสติงต์ วางจำหน่ายครั้งแรกเมื่อวันที่ 31 มีนาคม 2009
กอชุฟชล็อนสกี
กอชุฟชล็อนสกี (; ) เป็นเมืองทางใต้ของประเทศโปแลนด์ อยู่ในเขตจังหวัดออปอแล มีเนื้อที่ 18.68 ตารางกิโลเมตร ในปี ค.ศ. 2006 มีประชากร 2,606 คน
ในการลงประชามติแคว้นไซลีเซีย เมื่อวันที่ 20 มีนาคม ค.ศ. 1921 มีประชากร 938 คนที่ลงคะแนนให้ยังคงอยู่ในประเทศเยอรมนี สำหรับประเทศโปแลนด์มี 98 คน ดังนั้นเมืองลันทส์แบร์ค () ยังคงเป็นส่วนหนึ่งของสาธารณรัฐไวมาร์
ในปี ค.ศ. 1975 – ค.ศ. 1998 เมืองอยู่ภายใต้การปกครองของจังหวัดตแชนสตอคอวา
หม่อมอมรวงษ์วิจิตร (หม่อมราชวงศ์ปฐม คเนจร)
หม่อมอมรวงษ์วิจิตร (หม่อมราชวงศ์ปฐม คเนจร) เป็นอดีตข้าราชการในกระทรวงมหาดไทยสมัยรัชกาลที่ 5 และเป็นผู้แต่งหนังสือพงศาวดารหัวเมืองมณฑลอีสาน ซึ่งเป็นเอกสารสำคัญในการศึกษาเรื่องราวของภาคตะวันออกเฉียงเหนือของประเทศไทยปัจจุบัน
หม่อมอมรวงษ์วิจิตรเป็นหม่อมราชนิกูล มีนามเดิมว่าหม่อมราชวงศ์ปฐม คเนจร เป็นบุตรของหม่อมเจ้าเมฆิน คเนจร และเป็นนัดดาในพระเจ้าบรมวงศ์เธอ พระองค์เจ้าคเนจร กรมหมื่นอมเรนทรบดินทร์ ต้นราชสกุลคเนจร เกิดเมื่อใดยังสืบหาหลักฐานไม่พบ สมเด็จพระเจ้าบรมวงศ์เธอ กรมพระยาดำรงราชานุภาพ ทรงระบุในพระนิพนธ์คำนำหนังสือประชุมพงศาวดารภาค 4 ฉบับพิมพ์ครั้งแรก พ.ศ. 2458 ไว้ว่า หม่อมอมรวงษ์วิจิตรได้รับการศึกษาชั้นต้นจากโรงเรียนพระตำหนักสวนกุหลาบ ในพระบรมมหาราชวัง เมื่อศึกษาจนครบหลักสูตรแล้ว จึงเข้ารับราชการในหน่วยงานต่าง ๆ ก่อนจะย้ายเข้ามารับราชการในกระทรวงมหาดไทย โดยสมัครออกไปรับราชการในพื้นที่มณฑลอีสาน ตั้งแต่ครั้งพระเจ้าบรมวงศ์เธอ กรมหลวงสรรพสิทธิประสงค์ ยังเป็นข้าหลวงต่างพระองค์ ได้รับความก้าวหน้ามาเป็นลำดับจากตำแหน่งผู้ช่วยจนเป็นถึงปลัดมณฑลเป็นตำแหน่งสุดท้าย
เมื่อตรวจสอบในราชกิจจานุเบกษา ปรากฏข้อมูลบางส่วนเกี่ยวกับประวัติการรับราชการของหม่อมอมรวงษ์วิจิตรดังนี้ (หมายเหตุ: วันขึ้นปีใหม่ขณะนั้นคือวันที่ 1 เมษายน)หม่อมอมรวงษ์วิจิตรถึงแก่กรรมเนื่องจากป่วยเป็นไข้ ในราชกิจจานุเบกษาระบุว่าถึงแก่กรรมเมื่อวันที่ 23 มิถุนายน ร.ศ. 127 (พ.ศ. 2451) แต่ในคำนำหนังสือประชุมพงศาวดารภาค 4 ระบุว่าเป็นวันที่ 11 ตุลาคม ปีวอกสัมฤทธิศก จ.ศ. 1270 พ.ศ. 2451 สมเด็จพระเจ้าบรมวงศ์เธอ กรมพระยาดำรงราชานุภาพ ทรงเล่าถึงการเสียชีวิตของหม่อมอมรวงศ์วิจิตรไว้ว่า "เมื่อปีมะแมนพศก จุลศักราช 1269 พ.ศ. 2450 มีราชการเกิดขึ้นทางชายแดนซึ่งจำจะต้องส่งข้าราชการผู้รู้ราชการออกไปพบปะกับข้าหลวงฝรั่งเศส เวลานั้นเป็นฤดูฝน ทางที่จะไปต้องไปในดงที่ไข้ร้าย หม่อมอมรวงษ์วิจิตรรับอาสาออกไป ก็ไปเป็นไข้กลางทาง แต่ไม่ยอมกลับ ทำแคร่ให้คนหามออกไปราชการทั้งเป็นไข้จนสำเร็จราชการแล้ว ขากลับมาหมดกำลังทนพิษไข้ไม่ได้ สิ้นชีพในระหว่างทางที่มา" ในหนังสือประวัติศาสตร์จังหวัดอ่างทอง จัดพิมพ์เมื่อ พ.ศ. 2554 ระบุถึงราชการชายแดนของหม่อมอมรวงษ์วิจิตรในครั้งนั้นว่าเป็นการควบคุมการปักปันเขตแดนไม่ให้ฝรั่งเศสเอาเปรียบไทยจนเกินไป
หม่อมอมรวงษ์วิจิตรได้เขียนหนังสือประวัติศาสตร์เกี่ยวกับพื้นที่มณฑลอีสานในเวลาว่างจากการปฏิบัติราชการด้วยรักในวิชาความรู้และเจตนาจะให้เป็นประโยชน์ต่อราชการ ปรากฏผลงานเท่าที่พบดังนี้
กริ่งไฟฟ้า
กริ่งไฟฟ้า หรือกระดิ่งไฟฟ้า () เป็นอุปกรณ์ไฟฟ้าสำหรับการส่งเสียงเตือน
ประกอบด้วยกระดิ่งโลหะพร้อมกลไกการเคาะแบบแม่เหล็กไฟฟ้า ซึ่งจะส่งเสียงดังเมื่อจ่ายกระแสไฟฟ้าให้,
นิยมใช้เป็นกริ่งในโทรศัพท์บ้าน, กริ่งประตู, สัญญาณเตือนหมดคาบเรียน, สัญญาณเตือนไฟไหม้, และสัญญาณกันขโมย
เนื่องจากกริ่งไฟฟ้าจะส่งเสียงที่ดังและได้ยินชัดเจนเป็นบริเวณกว้าง
ภายในกริ่งไฟฟ้าจะมีส่วนประกอบหลักเป็นกระดิ่งโลหะ, แม่เหล็กไฟฟ้า, กับก้านเคาะซึ่งทำหน้าที่เคาะกระดิ่งและเป็นหน้าสัมผัสตัดต่อวงจร
โดยในสภาพปกติจะต่อวงจรแม่เหล็กไฟฟ้าเอาไว้, เมื่อมีการจ่ายไฟให้กระดิ่ง แม่เหล็กไฟฟ้าจะทำงานและดูดก้านเคาะให้เคาะไปที่กระดิ่ง
เกิดเป็นเสียงดังขึ้น แต่ในขณะเดียวกันก็ทำให้หน้าสัมผัสแยกออกจากกัน ตัดวงจรแม่เหล็กไฟฟ้า ทำให้ก้านเคาะดีดกลับเข้าที่ด้วยแรงสปริง
จนหน้าสัมผัสต่อวงจรให้แม่เหล็กไฟฟ้าทำงานอีกครั้ง, วนซ้ำไปเรื่อยๆ เกิดเป็นเสียง "กริ่ง" ที่ดังต่อเนื่อง
พีพวนน้อย
พีพวนน้อย () หรือ นมควาย หรือ หมากผีผ่วน เป็นพืชในสกุล "Uvaria" กระจายพันธุ์ในเอเชียตะวันออกเฉียงใต้
พีพวนน้อยเป็นไม้เถาเลื้อย ยาว 1.5-4 เมตร กิ่งก้านและยอดอ่อนปกคลุมด้วยขนละเอียดสีน้ำตาลแดงหนาแน่น เปลือกลำต้นสีม่วงอมเทา ใบเป็นใบเดี่ยวเรียงสลับรูปไข่แกมรูปขอบขนาน รูปรีแกมรูปขอบขนานหรือรูปรีแกมรูปไข่กลับ กว้าง 4-6 เซนติเมตร ยาว 6-15 เซนติเมตร ปลายแหลมหรือเรียวแหลม โคนมนหรือกลม ขอบเรียบ แผ่นใบบางคล้ายกระดาษ เส้นใบ 8-15 คู่ ดอกออกเป็นดอกเดี่ยวหรือออกเป็นกระจุก 2-3 ดอกที่กิ่งก้าน ออกตรงข้ามใบหรือเหนือซอกใบ ช่อดอกยาว 1.1-1.5 เซนติเมตร มีใบประดับ 1 ใบ รูปสามเหลี่ยมปลายมน ติดตรงกลางก้านดอก กลีบเลี้ยง 3 กลีบ บางคล้ายกระดาษ เชื่อมติดกันที่โคนเล็กน้อย ปลายแยกเป็น 3 แฉก กลีบดอก 6 กลีบ แยกเป็น 2 วง วงละ 3 กลีบ ขนาดเท่า ๆ กัน มีสีแดงสดถึงสีแดงเลือดนก มีกลิ่นหอม กลีบดอกรูปรีแกมรูปไข่กลับ กว้าง 4-6 มิลลิเมตร ยาว 8-10 มิลลิเมตร ปลายมนหรือกลม ดอกบานเต็มที่กลีบมักโค้งลงไปทางก้านดอก เกสรเพศผู้อัดกันแน่น 30-45 อัน รูปทรงกระบอก สีเหลือง กว้าง 1.0-1.5 มิลลิเมตร ยาว 3-4 มิลลิเมตร โคนและปลายตัดขอบเรียบ เกสรเพศเมีย 7-12 อัน แต่ละอันมี 20-25 ออวุล รูปทรงกระบอก กว้างประมาณ 0.5 มิลลิเมตรหรือมากกว่าเล็กน้อย ยาว 3.0-3.5 มิลลิเมตร โคนและปลายตัด สีเหลืองหรือน้ำตาลอ่อน มีรังไข่เหนือวงกลีบ ผลเป็นแบบกลุ่ม มีผลย่อย 4-20 ผลต่อช่อ รูปรีหรือรูปรีแกมรูปขอบขนาน กว้าง 1.0-1.1 เซนติเมตร ยาว 1.7-4.0 เซนติเมตร มีขนสีน้ำตาลสั้น ๆ ปกคลุม เมื่อสุกเต็มที่มีสีแดงสด เนื้อข้างในสีขาว เมล็ดรูปรี แต่ละผลมี 14-18 เมล็ด กว้าง 1-2 มิลลิเมตร ยาว 3-4 มิลลิเมตร สีน้ำตาล
ผลของพีพวนน้อยมีรสหวานเปรี้ยว รับประทานได้ รากใช้เป็นยารักษาโรคทางระบบทางเดินปัสสาวะได้
แซรอสดวงอาทิตย์ที่ 149
แซรอสชุดที่ 149 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 149 ประกอบไปด้วยสุริยุปราคาบางส่วน 21 ครั้ง สุริยุปราคาเต็มดวง 17 ครั้ง สุริยุปราคาผสม 3 ครั้ง สุริยุปราคาวงแหวน 23 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1664 – ค.ศ. 2926 กินเวลาทั้งสิ้น 1262.11 ปี
แซรอสดวงอาทิตย์ที่ 150
แซรอสชุดที่ 150 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 150 ประกอบไปด้วยสุริยุปราคาบางส่วน 22 ครั้ง สุริยุปราคาวงแหวน 40 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1729 – ค.ศ. 2991 กินเวลาทั้งสิ้น 1262.11 ปี
ธรีเวิลด์เทรดเซ็นเตอร์
เวิลด์เทรดเซ็นเตอร์ 3 () หรือที่รู้จักกันในชื่อ 175 ถนนกรีนวิชเป็นอาคารที่กำลังก่อสร้างเป็นส่วนหนึ่งของอาคารชุดเวิลด์เทรดเซ็นเตอร์ใหม่บนเกาะแมนฮัตตัน นิวยอร์ก มีกำหนดก่อสร้างเสร็จในปี พ.ศ. 2561
เดิมธรีเวิลด์เทรดเซ็นเตอร์เป็นอาคารสูง 22 ชั้น มีคลีงคาสูง 73.7 เมตร 242 ฟุต ก่อสร้างเริ่มขึ้นเมื่อเดือน ธันวาคม ค.ศ. 1979 และสร้างเสร็จเมื่อเดือนมิถุนายน ค.ศ. 1981 ซึ่งทั้งหมดนี้เป็นโรงแรมและถูกทำลายทั้งหมดในเหตุวินาศกรรม 11 กันยายนในปัจจุบันบริเวณของอาคารเดิมนั้นเป็นถนน อาคารเวิลด์เทรดเซ็นเตอร์ 2 และ อาคาร Transportation hub
ธรีเวิลด์ดทรดเซ็นเตอร์อาคารใหม่ เป็นอาคารสูง 80 ชั้น ตั้งอยู่บนที่ที่ตั้งของโฟร์เวิลด์เทรดเซ็นเตอร์ เดิม ซึ่งตั้งอยู่ทางทิศตะวันตกของพิพิธภัณฑ์ 11 กันยายน พ.ศ. 2544 ที่ตั้งของ อาคารแฝดเวิลด์เทรดเซ็นเตอร์ มีทั้งหมด 80 ชั้น ความสูง 1,079 เมตร 327 ฟุต เป็นอาคารที่สูงที่สุดอันดับที่ 5 ในนครนิวยอร์กขณะนี้นั้นอยู่ระหว่างก่อสร้างและกำหนดเปิดในปี 2018
แซรอสดวงอาทิตย์ที่ 151
แซรอสชุดที่ 151 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ซึ่งชุดแซรอสที่ 151 ประกอบไปด้วยสุริยุปราคาบางส่วน 18 ครั้ง สุริยุปราคาวงแหวน 6 ครั้ง สุริยุปราคาผสม 1 ครั้ง สุริยุปราคาเต็มดวง 39 ครั้ง และสุริยุปราคาบางส่วน 8 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1776 – ค.ศ. 3056 กินเวลาทั้งสิ้น 1280.14 ปี
อินเตอร์เนชันแนลแชมเปียนส์คัพ ฤดูกาล 2016
อินเตอร์เนชันแนลแชมเปียนส์คัพ 2016 () (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 4 ซึ่งจะลงเล่นในช่วงสัปดาห์สุดท้ายของเดือนกรกฎาคม ค.ศ. 2016.
ในเดือนธันวาคม ค.ศ. 2015, ยูเวนตุส, ทอตนัมฮอตสเปอร์ และ เมลเบิร์นวิกตอรี ได้รับการยืนยันที่จะลงเล่นในการแข่งขันที่ประเทศออสเตรเลีย.
อัตเลตีโกมาดริด ได้รับการยืนยันเป็นทีมที่สี่เมื่อวันที่ 1 มีนาคม ค.ศ. 2016.
ตั้งแต่หนึ่งแมตช์ได้ถูกยกเลิกไป, การมอบถ้วยรางวัลจึงไม่ได้มีการจัดขึ้น.
แซรอสดวงอาทิตย์ที่ 152
แซรอสชุดที่ 152 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ซึ่งชุดแซรอสที่ 152 ประกอบไปด้วยสุริยุปราคาบางส่วน 9 ครั้ง สุริยุปราคาเต็มดวง 30 ครั้ง สุริยุปราคาผสม 3 ครั้ง สุริยุปราคาวงแหวน 22 ครั้ง และสุริยุปราคาบางส่วน 6 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1805 – ค.ศ. 3049 กินเวลาทั้งสิ้น 1244.08 ปี
แซรอสดวงอาทิตย์ที่ 153
แซรอสชุดที่ 153 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ซึ่งชุดแซรอสที่ 153 ประกอบไปด้วยสุริยุปราคาบางส่วน 13 ครั้ง สุริยุปราคาวงแหวน 49 ครั้ง และสุริยุปราคาบางส่วน 6 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1870 – ค.ศ. 3114 กินเวลาทั้งสิ้น 1244.08 ปี
สารสนเทศการลงทุน
สารสนเทศการลงทุน ( เป็นศาสตร์เกี่ยวกับการศึกษาค้นคว้าทฤษฎีการคำนวณสำหรับคอมพิวเตอร์ และทฤษฎีการประมวลผลสารสนเทศ เพื่อนำมาประยุกต์ใช้ในด้านการลงทุน เช่น ตลาดหลักทรัพย์ อสังหาริมทรัพย์ และกองทุนรวม
วิทยาการคอมพิวเตอร์ หรือศาสตร์คอมพิวเตอร์มีความสัมพันธ์กับสาขาอื่นๆ อีกหลายศาสตร์ ถึงแม้ว่าในแต่ละศาสตร์ จะครอบคลุมเนื้อหาที่เหมือนกันอยู่อย่างเห็นได้ชัด แต่ว่าแต่ละศาสตร์ หรือสาขาก็จะมีลักษณะสำคัญ และระดับของการศึกษ การวิจัย และการประยุกต์ใช้แตกต่างกันไปจากสาขาอื่นๆ
แอนต์-แมน
แอนต์-แมน () เป็นชื่อตัวละครซูเปอร์ฮีโรของมาร์เวลคอมิกส์ ถูกสร้างขึ้นโดยสแตน ลี แลร์รี ลีเบอร์ และแจ็ก เคอร์บี ปรากฏตัวครั้งแรกในTales to Astonish #27 (ม.ค. 1962) ผู้รับบทตัวละครนี้ได้แก่แฮงก์ พิม,สกอตต์ แลง และเอริก โอเกรดี
ส่วนของภาพยนตร์ ตัวละครแอนต์-แมนรับบทโดยพอล รัด และ ได้มีภาพยนตร์ออกฉายชื่อมนุษย์มดมหากาฬ, , และแอนท์-แมน และ เดอะ วอสพ์
แซรอสดวงอาทิตย์ที่ 154
แซรอสชุดที่ 154 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 154 ประกอบไปด้วยสุริยุปราคาบางส่วน 7 ครั้ง สุริยุปราคาวงแหวน 17 ครั้ง สุริยุปราคาผสม 3 ครั้ง สุริยุปราคาเต็มดวง 36 ครั้ง และสุริยุปราคาบางส่วน 8 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1917 – ค.ศ. 3179 กินเวลาทั้งสิ้น 1262.11 ปี
แซรอสดวงอาทิตย์ที่ 155
แซรอสชุดที่ 155 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 155 ประกอบไปด้วยสุริยุปราคาบางส่วน 8 ครั้ง สุริยุปราคาเต็มดวง 33 ครั้ง สุริยุปราคาผสม 3 ครั้ง สุริยุปราคาวงแหวน 20 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1928 – ค.ศ. 3190 กินเวลาทั้งสิ้น 1262.11 ปี
แซรอสดวงอาทิตย์ที่ 156
แซรอสชุดที่ 156 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 69 ครั้ง ซึ่งชุดแซรอสที่ 156 ประกอบไปด้วยสุริยุปราคาบางส่วน 8 ครั้ง สุริยุปราคาวงแหวน 52 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 2011 – ค.ศ. 3237 กินเวลาทั้งสิ้น 1226.05 ปี
รักคือไฟ
รักคือไฟ เป็นชุดนวนิยายรักประเภทโรแมนติก ประพันธ์โดย ร่มแก้ว, ชาครียา, รินท์ลภัส, อิสย่าห์ และ ชมจันท์ ซึ่งนวนิยายชุดลูกไม้ของพ่อประกอบไปด้วยหนังสือ 5 เล่ม คือ ไฟรักเกมร้อน–ทะเลไฟ โดยนวนิยายชุดลูกไม้ของพ่อนั้นได้ถูกตีพิมพ์ครั้งแรกเมื่อ พ.ศ. 2554 โดยสำนักพิมพ์พิมพ์คำ โดยแรงบรรดาลใจของนวนิยายชุดนี้คือพระอัจฉริยภาพ การนำโครงการในพระราชดำริ แนวพระราชดำริ และบทเพลงพระราชนิพนธ์ของ พระบาทสมเด็จพระปรมินทรมหาภูมิพลอดุลยเดช
นวนิยายชุด "ลูกไม้ของพ่อ" นั้นเป็นโครงการที่สำนักพิมพ์พิมพ์คำสร้างขึ้นเพื่อนำเสนอเกี่ยวกับพระอัจฉริยภาพของ พระบาทสมเด็จพระปรมินทรมหาภูมิพลอดุลยเดช โดยแรงบันดาลใจของนักเขียนแต่ละเรื่องนั้นก็คือพระราชกรณียกิจ พระบรมราโชวาท พระราชนิพนธ์ และพระอัจฉริยภาพต่างๆมากมายของพระองค์มาเป็นเนื้อเรื่องหลักของนวนิยายชุดนี้ โดยนวนิยายชุดนี้ได้ถูกเปิดตัวครั้งแรกที่ งานมหกรรมหนังสือระดับชาติ ครั้งที่ 16 พ.ศ. 2554
แซรอสดวงอาทิตย์ที่ 157
แซรอสชุดที่ 157 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ซึ่งชุดแซรอสที่ 157 ประกอบไปด้วยสุริยุปราคาบางส่วน 6 ครั้ง สุริยุปราคาวงแหวน 19 ครั้ง สุริยุปราคาผสม 3 ครั้ง สุริยุปราคาเต็มดวง 34 ครั้ง และสุริยุปราคาบางส่วน 8 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 2058 – ค.ศ. 3302 กินเวลาทั้งสิ้น 1244.08 ปี
แซรอสดวงอาทิตย์ที่ 158
แซรอสชุดที่ 158 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ซึ่งชุดแซรอสที่ 158 ประกอบไปด้วยสุริยุปราคาบางส่วน 7 ครั้ง สุริยุปราคาเต็มดวง 35 ครั้ง สุริยุปราคาผสม 2 ครั้ง สุริยุปราคาวงแหวน 16 ครั้ง และสุริยุปราคาบางส่วน 10 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 2069 – ค.ศ. 3313 กินเวลาทั้งสิ้น 1244.08 ปี
แซรอสดวงอาทิตย์ที่ 159
แซรอสชุดที่ 159 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง 49 ครั้งเกิดขึ้นก่อน ค.ศ. 3000 ซึ่งชุดแซรอสที่ 159 ประกอบไปด้วยสุริยุปราคาบางส่วน 8 ครั้ง สุริยุปราคาวงแหวน 41 ครั้ง และสุริยุปราคาบางส่วน 21 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 2134 – ค.ศ. 3378 กินเวลาทั้งสิ้น 1244.08 ปี
แซรอสดวงอาทิตย์ที่ 160
แซรอสชุดที่ 160 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่ง 46 ครั้งเกิดขึ้นก่อน ค.ศ. 3000 ชุดแซรอสที่ 160 ประกอบไปด้วยสุริยุปราคาบางส่วน 7 ครั้ง สุริยุปราคาวงแหวน 20 ครั้ง สุริยุปราคาผสม 3 ครั้ง สุริยุปราคาเต็มดวง 22 ครั้ง และสุริยุปราคาบางส่วน 19 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 2181 – ค.ศ. 3443 กินเวลาทั้งสิ้น 1262.11 ปี